תחייך בנימוס, ותיסע הביתה. ותגיד בוקר טוב למנקה הרחוב שמעיר אותך בשעה חמש בבוקר, ולא תקום. למה ולמה ולמה ולמה ותתחיל לבכות כמו ילד קטן אבל הוא לא יראה אותך שם, ותשב שם על ספסל ותקום ותלך לגינה שלידו, שהיא קרובה מספיק לראות, תתיישב על אבן ותרגיש טיפש. הבית השביעי משמאל יורד בתחנה, הולך עד הרחוב החמישי בשכונה, וכמו רוח חזקה שסוחבת אותך בכח, תמצא עצמך ותצא מהבית בלי להגיד שלום. ותלך לחדרך. תשים נעליים וג'קט סתמי ואתה תצרח והם יצרחו ואז תשתוק ולמה ולמה ולמה ולמה לסדר את החדר והמון זמן לעשות שיעורים ואז הם יכנסו ותקבל צעקות שהיה לך המון זמן כשיצאו לפני 3 שעות. ושטפת את השלוש כוסות שאמרו לך לשטוף וסידרת את הסלון, ומהר הוצאת את הדיסק, וכולם חוזרים, שמעת את הרכב בחניה. שהשכנה למעלה לא תשמע. תיעצר לרגע ואז רק תעשה עם השפתיים, ותנגן ותשיר. ותעצום את העיניים בדיוק כמו שהוא עושה ותתיישב על השולחן, כי זה בגובה המתאים של הפסנתר ואחר כך יהיה השיר השקט שאתה נורא אוהב הנה אתה הוא עכשיו. והבאת מיקרופון. קפצת כמוהו. אחר כך הלכת לחדר התחלת עם התנועות בהתחלה ישבת ושרת יחד איתו ואז קמת. והכנסת את הדיסק